cyanic-selkie/wikianc huggingface dataset:
Psihiatrija
Psihiatriskais vērtējums pārsvarā sākas ar cilvēka garīgās veselības pārbaudi un slimības vēstures sastādīšanu. Var tikt veikti psiholoģiski testi un izmeklējumi var tikt veikti, piemēram, tomogrāfija vai citi neirofiziskie izpētes paņēmieni. Galīgo slēdzienu, vai cilvēkam būtu nepieciešama psihiatrijas palīdzība, veic pēc psihiatriskā vērtējuma atbilstības dažādām diagnostikas rokasgrāmatām. No tām divas nozīmīgākās ir Pasaules Veselības organizācijas izdotais Starptautiskais slimību klasifikators un Amerikas Psihiatru Asociācijas sastādītā Diagnostikas un statistikas rokasgrāmata.
Psihiatriskās ārstēšanas metodes var būt dažādas, sākot ar psihoterapiju un psihoaktīvo vielu lietošanas kursu līdz galvas smadzeņu stimulēšanai ar elektrošoka vai magnētisko lauku palīdzību.
Sabiedrībā valda aizspriedumi pret personām ar psihiskās veselības traucējumiem, kuri kavē ārstējamo vēršanos pēc palīdzības. Tā rezultātā problēmas tiek ielaistas un saasinās.
Paskāls Siakams
Paskāls Siakams (fr; dzimis Dualā) ir Kamerūnas basketbolists, spēlē spēka uzbrucēja pozīcijā. 2022. gadā pārstāv NBA klubu Toronto "Raptors", kura sastāvā 2019. gadā kļuva par NBA čempionu.
Dzimis Kamerūnā, četru bērnu ģimenē. Visi trīs P. Siakama brāļi arī spēlējuši basketbolu, aizceļojot no Āfrikas uz NCAA komandām ASV. Viņa talants tika pamanīts Kamerūnā dzimušā NBA spēlētāja Lukas Mbā a Mute rīkotajā jauno spēlētāju nometnē.
Bonaventura
Svētais Bonaventura (la; dzimis kā Džovanni di Fidanca (Giovanni di Fidanza) 1221. gadā, miris ) bija viduslaiku franciskāņu sholastisks teologs un filozofs. 1482. gadā kanonizēts, 1587. gadā atzīts par "Baznīcas doktoru", saukts Doctor Seraphicus.
1243. gadā iestājās franciskāņu ordenī un studēja Parīzes universitātē. 1257. gadā ieguva profesora amatu, tajā pašā gadā kļuva par franciskāņu ordeņa vadītāju. Veica reformas ordenī, cita starpā izdodams oficiālo Asīzes Franciska biogrāfiju. Veicināja pāvesta Gregora X ievēlēšanu. 1273. gadā kļuva par kardinālu. Aktīvi piedalījās Otrā Lionas koncila darbā, tomēr pēkšņi mira tā darbības laikā. Vairāki darbi, kas viduslaikos uzskatīti par Bonaventuras sarakstītiem, mūsdienās atzīti par pakaļdarinājumiem.
Paskāls Siakams
Karjera
Vidusskolā mācījies un spēlējis basketbolu Teksasā, pēc tam spēlējis NCAA, kur pārstāvēja Ņūmeksikas štata universitātes basketbola komandu.
Pēc divām sezonām NCAA 2016. gada NBA draftā P. Siakamu Toronto "Raptors" izraudzījās pirmajā kārtā ar kopējo 27. kārtas numuru. Pirmajās divās sezonās biežāk devās laukumā kā rezervists, pēc tam nostiprinoties starta pieciniekā. 2019. gada novembrī uzstādīja karjeras rezultativitātes rekordu, gūstot 44 punktus uzvarā pār Ņūorleānas "Pelicans" (122–104). 2019. gadā kļuva par NBA čempionu, spēlējot nozīmīgu lomu komandā aiz līderiem Kavai Leonarda un Kaila Laurija.
2019.—2020. gada sezonā kļuva par komandas rezutatīvāko spēlētāju un līderi laukumā aizvadītājās minūtēs.
Pintāni
Pintāni var būt:
Mazie Kusiņi
Mazie Kusiņi ir ciems Krāslavas pagastā, Krāslavas novadā. Atrodas 270 km attālumā no Rīgas.
Ciema apkārtnē atrodas viesu māja.
Arms Around You
"Arms Around You" ir amerikāņu reperu XXXTentacion un Lil Pump sadarbības singls, kurā piedalās kolumbiešu dziedātāja Maluma un amerikāņu dziedātāja un reperis Swae Lee. Tas tika izlaists 2018. gada 25. oktobrī, un to ražo Skrillex, Mally Mall, JonFX.
2021. gada Dienvidkurzemes novada domes vēlēšanas
'''2021. gada Dienvidkurzemes novada domes vēlēšanas''' notika 2021. gada Latvijas pašvaldību vēlēšanās. Vēlēšanās Dienvidkurzemes novada domē tika ievēlēti 19 deputāti. Vēlēšanās piedalījās 8 kandidātu saraksti, kas kopā sastāvēja no 121 kandidāta.
Vēlēšanu norise
Dienvidkurzemes novadā atradās 27 vēlēšanu iecirkņi. Aizputes pagastā varēja nobalsot Aizputes pagasta saieta namā, Aizputes pilsētā varēja nobalsot Aizputes kultūras namā un Aizputes vidusskolā, Bārtas pagastā varēja nobalsot Bārtas Kultūras namā, Bunkas pagastā varēja nobalsot Bunkas kultūras namā, Cīravas pagastā varēja nobalsot Cīravas pagasta pārvaldē, Dunalkas pagastā varēja nobalsot Dunalkas kultūras namā, Dunikas pagastā varēja nobalsot Dunikas pagasta pārvaldē, Durbes pilsētā varēja nobalsot Durbes kultūras namā, Embūtes pagastā varēja nobalsot Embūtes pagasta pārvaldē, Gaviezes pagastā varēja nobalsot Gaviezes kultūras namā, Gramzdas pagastā varēja nobalsot Gramzdas tautas namā, Grobiņas pilsētā varēja nobalsot Grobiņas pilsētas sporta centrā, Kalētu pagastā varēja nobalsot Kalētu pagasta pārvaldē, Kalvenes pagastā varēja nobalsot Kalvenes pagasta pārvaldē, Kazdangas pagastā varēja nobalsot Kazdangas pagasta kultūras un izglītības centrā, Medzes pagastā varēja nobalsot Kapsēdes kultūras namā, Nīcas pagastā varēja nobalsot Nīcas novada domē, Otaņķu pagastā varēja nobalsot Otaņķu pagasta pārvaldē, Pāvilostas pilsētā varēja nobalsot Pāvilostas novada pašvaldībā, Priekules pilsētā varēja nobalsot Priekules kultūras namā, Rucavas pagastā varēja nobalsot Rucavas pagastmājā, Tadaiķu pagastā varēja nobalsot Lieģu kultūras namā, Vaiņodes pagastā varēja nobalsot Vaiņodes kultūras namā, Vecpils pagastā varēja nobalsot Vecpils pagastnamā, Vērgales pagastā varēja nobalsot Vērgales kultūras namā un Virgas pagastā varēja nobalsot Virgas pagasta pārvaldē, bet Durbes pagastā, Grobiņas pagastā, Lažas pagastā, Sakas pagastā un Priekules pagastā neatradās neviens iecirknis.
Oficiālajā vēlēšanu dienā, sestdienā,, iecirkņi bija atvērti no pulksten 7ː00 līdz 20ː00 (LAT) , bet ikkatrā iecirknī vēlētājs varēja arī nobalsot iepriekš — gan pirmdienā, , no pulksten 16ː00 līdz 20ː00 (LAT) , gan ceturtdienā, , no pulksten 9ː00 līdz 16.00 (LAT) , gan arī piektdienā, , no pulksten 13ː00 līdz 20ː00 (LAT).
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā piemēram, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tika ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.
Tiesības piedalīties Dienvidkurzemes novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Dienvidkurzemes novada administratīvajā teritorijā 90 dienas pirms vēlēšanu dienas, vai kuriem Dienvidkurzemes administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).
Kandidātu saraksti
Grobiņā tika izlozēti sarakstu kārtas numuri.
Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.
Look At Me!
"Look At Me!" ir amerikāņu repera XXXTentacion debijas singls. Dziesmas pirmizrāde notika 2015. gada 30. decembrī dziesmas līdzproducenta Rojas SoundCloud kontā, pirms sākotnēji tā tika izdota digitālai lejupielādei kā singls 2016. gada 29. janvārī, kļūstot par mega hitu 2017. gada janvārī, 2017. gada 20. februārī singls vēlāk tika atkārtoti izdots digitālai lejupielādei ar singla pārtaisītu un tīru versiju, ko veica Empire Distribution. Dziesma kalpo kā galvenais singls no viņa debijas komerciālā miksteipa Revenge (2017). Dziesmu producēja Rojas un Džimijs Duvals, un tajā tiek plaši paraugi britu dubstep dīdžeja un ierakstu producenta Mala 2007. gada dziesma "changes".
Dziesma sasniedza 34. vietu ASV Billboard Hot 100. Pašlaik tā ir atskaņota 205 miljonus reizes kopš tās pievienošanas SoundCloud, kā arī vairāk nekā 470 miljoni skatījumu pakalpojumā YouTube, un līdz 2022. gadam tā bija sasniegusi jau 1,8 miljardus skatījumu vietnē Spotify. Amerikas Ierakstu industrijas asociācija (RIAA) 2017. gada 14. augustā sertificēja "Look At Me!" ar platīna statusu ar vairāk nekā vienu miljonu viena ekvivalenta vienību.
Billboard dziesma ir iekļauta kā viena no 100 dziesmām, kas noteica 2010. gadu desmitgadi.{{Navbox|bodyclass=hlist Musical Artist|name=XXXTentacion|title=XXXTentacion|above=Diskogrāfija|background=solo_singer|group1=Studijas albumi|list1=* 17 (2017)
{{XXXTentacion}}
Artūrs Punte
Artūrs Punte ir latviešu dzejnieks un skaņu mākslinieks, tekstgrupas "Orbīta" dalībnieks. Iesaistās starpžanru un sintētiskajā mākslā — skaņas instalāciju, trokšņu instrumentu taisīšanā un pielietošanā. Dzeju raksta gan krievu, gan latviešu valodā. Almanaha "Орбита" redaktors un vairāku dzejas grāmatu sastādītājs. Izdevniecības Orbīta izveidotājs. Strādā reklāmas jomā. Vairāku video-poētisku darbu autors, viens no poētiskā festivāla "Word in Motion" organizētājiem. Publicējas almanahos un multimēdiju izdevumos "Орбита", žurnālos "Даугава", "Вавилон", "Karogs", "Luna", "Satori". Atdzejo latviešu autoru darbus. 2005. gadā kopā ar tekstgrupu "Orbīta" saņēmis Literatūras gada balvu dzejā.
Drammenes komūna
Drammenes komūna (norvēģu un nn) ir pašvaldība Norvēģijā, Buskerudas filkē. Drammenes komūnas platība ir 137 km². Komūnas administratīvais centrs ir Drammene. 2017. gadā Drammenes komūnā dzīvoja 116 tūkstoši iedzīvotāju.
Dons Čīdls
Donalds Frenks Čīdls jaunākais (en, dzimis ) ir amerikāņu aktieris un režisors. Saņēmis vairākas balvas, tai skaitā divas Grammy balvas, divas Zelta globusa balvas un divas Ekrāna aktieru ģildes balvas. Ticis nominēts arī Amerikas Kinoakadēmijas balvai, divām BAFTA kino balvām un 11 Emmy balvām.
Karjeru sācis filmās Hamburger Hill (1987) un Colors (1988). Kļuvis pazīstams 90. gados ar lomām filmās Devil in a Blue Dress (1995), Rebound: The Legend of Earl "The Goat" Manigault (1996), Rosewood (1997) un "Naktis bugi stilā" (1997). Sadarbojies ar režisoru Stīvenu Soderbergu filmās "Ārpus redzesloka" (1998), "Satiksme" (2000), "Oušena banda" (2001), "Oušena ducis" (2004), "Oušena velna ducis" (2007), No Sudden Move (2021) un White Noise (2022). Ticis nominēts Amerikas Kinoakadēmijas balvai kategorijā "Labākais aktieris" par lomu filmā Hotel Rwanda (2004). Viņš bija viens no producentiem un galvenās lomas atveidotājs filmā "Sadursme" (2004), kas saņēma Kinoakadēmijas balvu kategorijā "Labākā filma".
Valsts nodevība
Valsts nodevība ir noziegums, ko izdarījis pilsonis, apzināti vēršoties pret savas valsts suverenitāti.
Valsts nodevība ietver:
Mūsdienās jurisdikcijās, kurās netiek piespriests nāvessods, par smagu valsts nodevību piespriež smagus sodus, līdz pat mūža ieslodzījumam.
Ostrovžohova
Polārā stacija «Ostrovžohova» (ru) ir slēgta Krievijas polārā hidrometeoroloģiskā stacija Arktikā. Izvietojusies Jaunsibīrijas salu arhipelāga Delonga salu grupā, Žohova sala ziemeļrietumos pie Ziemeļu lagūnas. Administratīvi ietilpst Sahas Republikas Bulunas ulusā.
Vēsture
Stacija izveidota 1955. gadā, slēgta 1993. gadā. Pie stacijas uz lagūnas ledus ierīkots sezonāls lidlauks, kas varējis uzņemt arī An-12 lidmašīnas. Stacijā tās regulārās aktivitātes laikā strādājuši līdz 28 cilvēki.
Trigve Lī
Trigve Lī (no,, dzimis , miris ) bija Norvēģijas politiķis, pirmais ANO ģenerālsekretārs. No 1940. līdz 1945. gadam viņš bija Norvēģijas trimdas valdības ārlietu ministrs. No 1946. līdz 1952. gadam Trigve Lī bija ANO ģenerālsekretārs. Viņš no šī amata pats atkāpās.
Platači
Platači var būt:
Mazie Leiči
Mazie Leiči ir ciems Preiļu pagastā, Preiļu novadā. Atrodas 205 km attālumā no Rīgas.
USA-249
USA-249, zināms arī kā DMSP F19, ir ASV militārais meteoroloģiskais pavadonis no DMSP sērijas. Tas orbītā palaists 2014. gada aprīlī Aizsardzības departamenta vajadzībām sadarbībā ar Nacionālo okeānu un atmosfēras administrāciju (NOAA). 2016. gada februārī bojājuma dēļ darbību pārtraucis priekšlaicīgi, lai arī to bija paredzēts izmantot piecus gadus.
Mazie Leiči
Apdzīvotā vieta atrodas pie autoceļa P63.
USA-249
USA-249 ir Block 5D trešās paaudzes aparāts. To izgatavojis uzņēmums Lockheed Martin.
DMSP F19 tika palaists 14:46:30 UTC ar nesējraķeti Atlas V/401 (lidojums AV-044) no Vandenberga Gaisa spēku bāzes. 15:04 UTC pavadonis atdalījās no augšējās pakāpes un tika ievadīts polārā orbītā. Tam dots nosaukums USA-249.
2014. gada 6. aprīlī paziņots, ka pavadonim nav pilnībā izvērsts saules bateriju stienis, lai gan tas neietekmēja misiju.
2016. gada 11. februārī USA-249 pārtrauca uztvert no zemes stacijām sūtītās komandas, lai gan telemetrijas datus turpināja sūtīt. 24. martā paziņots, ka Gaisa spēki pārtraukuši mēģinājumus nodibināt sakarus ar pavadoni.
Cēsu klīnika
Cēsu klīnika ir III līmeņa neatliekamās palīdzības lokālā daudzprofilu slimnīca Slimnīcas ielā 9 Cēsīs, kas izveidota 2010. gadā uz pašvaldības aģentūras „Cēsu rajona slimnīca” bāzes.
Vēsture
Slimnīca dibināta koka ēkā 1762. gada 4. jūlijā kā Cēsu hospitālis, kas darbojās kā izolators infekcijas slimību laikā un sākumā tajā strādāja viens ārsts. 1881. gadā būvuzņēmēja Pētera Pētersona vadībā uzbūvēja Cēsu pilsētas slimnīcas mūra ēku Lielā Dārza ielā 18 (tagadējā Bērzaines ielā). 1926. – 1929. gadā notika ēkas renovācijas darbi, ierīkojot kanalizāciju, centrālo ūdens apsildīšanu, ārstnieciskās vannas, rentgena un fizioterapijas kabinetus, slimnīcas inventāru, kā arī veicot citus uzlabojumus. Gultu skaitu palielināja no 25 līdz 60. 1929. gadā slimnīcai pievienoja arī blakus esošo ķieģeļu divstāvu ēku, gultu skaitu palielinot līdz 140.
Cēsu pilsētas slimnīcas vadītājs no 1891. līdz 1928. gadam bija Ernests Ķivulis, līdz 1932. gadam Ernests Andšmits, līdz 1944. gadam Artūrs Meija.
1975. gada 12. jūlijā atklāja Cēsu rajona slimnīcu.
Šāna Proktore
Šāna Heili Proktore (Sian Hayley Proctor, dzimusi ) ir ASV ģeoloģijas profesore, zinātnes popularizētāja, kosmiskā tūriste. 2021. gadā viņa devās kosmiskajā lidojumā ar Inspiration4.
Biogrāfija
Šāna Proktore piedzima Hagātņā, Guamā. Viņas tēvs bija uzņēmuma Sperry Univac inženieris, kurš Apollo ēras laikā strādāja NASA Guamas Attālinātajā zemes terminālī. Pēc Mēness ekspedīciju beigšanās Proktoru ģimene pārcēlās uz Minesotu un vēlāk uz dažādiem ziemeļaustrumu štatiem, kad viņas tēvs mainīja darbu. 14. gadu vecumā Šāna ar ģimeni pārcēlās uz Ņujorkas štata Feirportu, kur viņa vēlāk absolvēja Feirportas vidusskolu.
Šāna Proktore 1992. gadā Edinboro Universitātē Pensilvānijā ieguva bakalaura grādu vides zinātnēs un Zemes zinātnēs. 1998. gadā viņa Arizonas Štata universitātē ieguva maģistra grādu ģeoloģijā, un 2006. gadā turpat ieguva zinātņu izglītības doktora grādu. Proktore bija ģeoloģijas profesore Sautmaunteinas kopienas koledžā Fīniksā, Arizonā. Viņa ir ieguvusi lidmašīnas pilota licenci, kā arī niršanas sertifikātu.
Proktore 2008. gadā kandidēja NASA 20. astronautu iesaukumā, bija viena no 47 finālistiem, bet tika atsijāta. Viņa pieteicās arī 21. un 22. iesaukumā 2012. un 2016. gadā, bet netika finālā.
2010. gadā Šāna Proktore piedalījās Discovery Channel realitātes televīzijas šovā The Colony. Viņa bija 4 mēnešu NASA finansētās Hawaii Space Exploration Analog and Simulation 2013 (HI-SEAS) misijas izglītības palīdzības dienesta darbiniece. 2014. gadā Proktore bija programmas PolarTREC skolotāja, polāros apgabalos sadarbojoties ar zinātniekiem, lai nodotu zināšanas studentiem. 2016. gadā viņa piedalījās izglītības programmā Astronomy in Chile Educator Ambassadors Program astronomijas observatorijās Čīlē. 2017. gadā Proktore piedalījās NOAA izglītības programmā Teacher At Sea.
2021. gada sākumā uzņēmējs Džereds Aizekmens nopirka četras apkalpes locekļu vietas kosmosa kuģi Crew Dragon misijā Inspiration4, lai savāktu ziedojumus 100 miljonu ASV dolāru apmērā Svētā Jūdas bērnu pētniecības slimnīcai Memfisā bērnu vēža izpētei. Vienai apkalpes vietai viņš rīkoja konkursu uzņēmējiem, kuriem tika piedāvāts izveidot labdarības tiešsaistes veikalu Sv. Jūdas bērnu slimnīcas interesēs. Proktores piedāvātais interneta veikals par kosmosa tematiku My Space2Inspire uzvarēja.
Šānas Proktores kosmiskais lidojums sākās 2021. gada 16. septembrī, esot kosmosa kuģa Inspiration4 pilotam. Kopā ar viņu kosmosā devās Džereds Aizekmens, Heili Arseno un Kristofers Sembroski. Šis bija pirmais orbitālais lidojums, kurā visi kosmosa kuģa apkalpes dalībnieki bija neprofesionāli kosmonauti. Nolaižamais aparāts uz Zemes atgriezās 18. septembrī, autonomā lidojumā pavadot nepilnas trīs dienas.
What In XXXTarnation
"What In XXXTarnation" ir amerikāņu repera un dziedātāja XXXTentacion dziesma, kurā piedalās amerikāņu reperis Ski Mask The Slump God. Dziesma tika izdota kā singls grupas Members Only miksteipā Members Only, Vol. 3. To producēja STAIN.
Personāls
{{XXXTentacion}}
Grīnvuds
Grīnvuds (en, sieviešu dzimtē Grīnvuda) ir angļu cilmes uzvārds. Cilvēki ar šo uzvārdu:
Hjū Grīnvuds
Hjū Grīnvuds (en; dzimis Hobārtā, Austrālijā) ir austrāliešu basketbolists, spēlē vieglā uzbrucēja pozīcijā, Austrālijas jaunatnes izlašu dalībnieks. Pašlaik (2012) pārstāv Ņūmeksikas universitātes komandu "Lobos" NCAA turnīrā.
Austrālijas jaunatnes izlašu sastāvā izcīnījis 4. vietu 2009. gada un 6. vietu 2011. gada Pasaules U-19 čempionātā. 2011. gada U-19 čempionātā viņš tika iekļauts simboliskajā izlasē.
Heili Arseno
Heili Arseno (Hayley Arceneaux, dzimusi ) ir ASV ārsta palīdze, kosmiskā tūriste. 2021. gadā viņa veica kosmisko lidojumu ar Inspiration4.
Posadasa
Posadasa ir Argentīnas pilsēta valsts ziemeļaustrumu daļā pie robežas ar Paragvaju pie Paranas upes. Pilsēta atrodas 1003 kilometru attālumā no Argentīnas galvaspilsētas Buenosairesas un 1137 kilometru attālumā no Argentīnas otrās lielākās pilsētas Kordovas. Misjonesas provinces administratīvais centrs un lielākā pilsēta. Pilsētas kopējā platība ir 965 km², pēc 2010. gada datiem pilsētā dzīvo 275 029 iedzīvotāji, bet tās aglomerācijā 319 469 iedzīvotāji.
Heili Arseno
Biogrāfija
Heili Arseno piedzima Luiziānas štata Batonrūžā kadjēnu etniskās grupas ģimenē. Viņa bērnību pavadīja Svētās Frensisvillas pilsētā.
Desmit gadu vecumā Arseno kreisās kājas celim tika diagnosticēta osteosarkoma (kaulu vēzis). Viņas ģimene vērsās Svētā Jūdas bērnu pētniecības slimnīcā Memfisā, lai viņa saņemtu ārstēšanu un aprūpi. Sekoja 12 ķīmijterapijas cikli, ekstremitāšu saglabāšanas operācijas ar ceļa nomaiņu un titāna stieņa ievietošanu viņas kreisā augšstilba kaulā.
2014. gadā Heili Arseno absolvēja sieviešu katoļu Svētā Jāzepa akadēmiju Batonrūžā, iegūstot spāņu valodas diplomu. Pašas pieredze viņu iedvesmoja palīdzēt citiem vēža slimniekiem, tāpēc Arseno iestājās Luiziānas Štata universitātē, kur 2016. gadā ieguva ārsta palīga diplomu. Pēc tam viņa strādāja Sv. Jūdas slimnīcā par ārsta palīgu, palīdzot leikēmijas un limfomas slimniekiem.
2021. gada sākumā uzņēmējs Džereds Aizekmens nopirka četras apkalpes locekļu vietas kosmosa kuģi Crew Dragon misijā Inspiration4, lai savāktu ziedojumus 100 miljonu ASV dolāru apmērā Svētā Jūdas bērnu pētniecības slimnīcai Memfisā bērnu vēža izpētei. Vienu apkalpes vietu viņš atvēlēja Sv. Jūdas slimnīcas pārstāvim, un par to kļuva Arseno.
Heili Arseno kosmiskais lidojums sākās 2021. gada 16. septembrī, esot kosmosa kuģa Inspiration4 galvenajam mediķim. Kopā ar viņu kosmosā devās Džereds Aizekmens, Šāna Proktore un Kristofers Sembroski. Šis bija pirmais orbitālais lidojums, kurā visi kosmosa kuģa apkalpes dalībnieki bija neprofesionāli kosmonauti. Nolaižamais aparāts uz Zemes atgriezās 18. septembrī, autonomā lidojumā pavadot nepilnas trīs dienas.
Pliešova
Pliešova var būt:
Rāziku pagasts
Rāziku pagasts (et) ir pagasts Igaunijā, Harju apriņķī, dienvidaustrumos no Tallinas. Pagastā ir divi lielciemi (alevik) — Arukila (pagasta administratīvais centrs) un Rāziku, kā arī 13 ciemi (küla). Pagasts robežojas ar Jēlehtmes pagastu ziemeļos, Anijas pagastu austrumos, Kozes pagastu dienvidos un Raes pagastu rietumos. 2018. gadā Rāziku pagastā dzīvoja gandrīz pieci tūkstoši iedzīvotāju.
Paulis Kalva
Paulis Kalva bija latviešu dzejnieks un tulkotājs. Atdzejojis un tulkojis no lietuviešu, angļu un krievu valodas. Latviskojis lietuviešu un krievu klasiķus, Šekspīru. Nepabeigtas studijas Latvijas Universitātē Filoloģijas un filozofijas fakultātē.
1943. gadā iesaukts Latviešu leģionā. Pavadījis laiku izsūtījumā Kemerovas apgabalā un Omskā, Sibīrijā.
1993. gadā izdots dzejoļu krājums "Kamēr vēl dzīvs". 2003. gadā Apbalvots ar Triju Zvaigžņu ordeni (IV šķ.) Par mūža ieguldījumu 2003. gadā saņēmis Latvijas Literatūras gada balvu.
Jevgeņijs Jagupecs
Jevgeņijs Jagupecs (dzimis 1946. gada 27. jūnijā Doneckas apgabalā Ukrainas PSR) ir ukraiņu izcelsmes Padomju armijas virsnieks, inženieris un sabiedriskais darbinieks.
Bijušais Daugavpils kara aviācijas skolas pasniedzējs, pulkvedis. 1990. gadā viņu ievēlēja par Latvijas Republikas Augstākās padomes deputātu no 78. Daugavpils vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība". Augusta puča 1991. gada 21. augustā Jevgeņijs Jagupecs balsoja pret konstitucionālā likuma “Par Latvijas Republikas valstisko statusu” pieņemšanu.
Pēc Augusta puča izgāšanās Latvijas Republikas Augstākā padome 1991. gada 29. augustā pieņēma lēmumu "Par tautas deputātu — militārpersonu statusu", kurā prasīja deputātiem — militārpersonām Viktoram Alksnim, J. Jagupecam un Igoram Rjabiņinam iesniegt juridiski apstiprinātu ziņojumu PSRS aizsardzības ministram par atvaļināšanu rezervē. Tā kā viņi to nedarīja, tad Augstākā padome 1991. gada 2. oktobrī anulēja viņiem kā militārpersonām deputāta mandātu.
Pēc pārcelšanās uz Krieviju J. Jagupecs strādāja Aviācijas un kosmosa tehnikas zinātniskās pētniecības institūtā Maskavā, vēlāk Krievijas valsts enerģētikas un elektrifikācijas akciju sabiedrībā “Vienotā Krievijas energosistēma”, 2006. gadā bija investīciju grupas “Sojuzņeftegaz” pārstāvis.
Dārza iela
Dārza iela var būt:
Gidanas pussala
Gidanas pussala (ru) ir mazapdzīvota pussala Āzijas galējos ziemeļos. Administratīvi ietilpst Krievijas Federācijas Jamalas Ņencu autonomā apvidus un Krasnojarskas novada Taimiras Dolganu—Ņencu rajona sastāvā. Nosaukta pēc Gidas upes pussalas ziemeļos, kura savukārt nosaukta pēc šeit dzīvojušās ņencu cilts.
Pussala izvietojusies Karas jūras dienvidu piekrastē starp Obas un Jeņisejas upju grīvām. Rietumos to norobežo Obas un Tazas līci, austrumos — Jeņisejas līcis. Par dienvidu robežu tiek uzskatīta ūdensšķirtne starp Mesojahas ziemeļos un Boļšaja Hetas un Tazas upju baseiniem dienvidos. Krasta līnija stipri izrobota, ziemeļos pussalas teritorijā iestiepjas 250 km garais Gidanas līcis, kas sadala pussalas ziemeļus Javajas un Mamutu pussalās.
Pussalas teritoriju klāj līdzenuma tundra; ziemeļos galvenokārt sūnas un ķērpji, dienvidos — mežatundras skrajmežs. Daudz ezeru, lielākais no tiem — Jambuto. Lielākās upes ir Juribeja, Mesojaha un Gida. Arktiskais klimats; janvāra temperatūras −26 līdz −30 °C, jūlija — 4 līdz 11,5 °C.
Pussala maz apdzīvota, kopējais pastāvīgo iedzīvotāju skaits ap 6500, galvenokārt ņenci un krievi. Ir divas pastāvīgi apdzīvotas vietas — Gida (3692 iedzīvotāji 2019. gadā) Gidanas līča dienvidu galā un Antipajuta (2707) Tazas līča krastā. Galvenā nodarbošanās ir briežkopība un zvejniecība. Piekrastē vairākas bijušās polārstacijas (Ļeskina, Tadibejaha, 60 ļet VLKSM).
Pussalas dienvidos atklātas Mesojahas naftas un dabasgāzes iegulas, kuras ekspluatē kopš 2016. gada.
Alfrēds Gailītis
Alfrēds Gailītis ( — ) bija Latvijas politiķis. Bijis Valkas apriņķa vecākais, 4. Saeimas deputāts, Latviešu zemnieku savienības biedrs.
Biogrāfija
Alfrēds Gailītis piedalījās Neatkarības karā 4. Valmieras kājnieku pulka sastāvā. Gailītis bija Valkas apriņķa vecākais, Valkas patērētāju biedrības priekšsēdētājs, Alūksnes sadarbes apvienības priekšnieks, aizsargu rotas komandieris. 1931. gadā ievēlēts 4. Saeimā no Latviešu zemnieku savienības saraksta. Parlamentā darbojās līdz Ulmaņa apvērsumam 1934. gadā. Otrā pasaules kara laikā devies trimdā.
Podgurje
Podgurje var būt:
Tura
Tura var būt:
Dārzu iela
Dārzu iela var būt:
Vilis Hāzners
Vilis Hāzners (1905—1989) bija Latvijas armijas un Latviešu leģiona virsnieks, Armijas goda sarakstu sprādzes saņēmējs.
Pirmskara dzīve
Vilis Hāzners piedzimis Vircavas pagasta Erslaku mājās meldera ģimenē. Sākoties Pirmajam pasaules karam, Hāznera ģimene 1915. gadā devās bēgļu gaitās, rodot jaunu mājvietu Valkā, taču Hāzneram nācās pārtraukt skolas gaitas. Mācības turpināja pēc bēgļu gaitām, 1923. gadā beidza Jelgavas lauksaimniecības vidusskolu, dažus gadus strādāja Vidsmuižas lopkopības izmēģinājumu stacijā. 1926. gadā tika iesaukts obligātajā militārajā dienestā Latvijas armijā, 3. Jelgavas kājnieku pulkā. Obligātā dienesta laikā Hāzners izlēma par labu virsnieka karjerai, 1928. gadā iestājās un 1931. gadā beidza Latvijas Kara skolu un tika nosūtīts uz 7. Siguldas kājnieku pulku Alūksnē. 1934. gada 18. novembrī tika paaugstināts par virsleitnantu. 1936. gada septembrī pēc paša vēlēšanās tika pārcelts uz 6. Rīgas kājnieku pulku. 1939. gadā nosūtīts uz Augstāko kara skolu, to beidza 1940. gadā kapteiņa pakāpē. 1940. gada martā kļuva par militārās mācības skolotāju Rīgas Raiņa ģimnāzijā. 1940. gada 12. jūnijā apbalvots ar V šķiras Viestura ordeni. Pēc Latvijas okupācijas tika atvaļināts no dienesta.
Otrajā pasaules karā
Pēc Vācijas iebrukuma PSRS Hāzneru 1941. gada 25. jūnijā aizveda čekas pārstāvji, aicinot sākotnēji vien uz īsām pārrunām, taču, ierodoties iecirknī, Hāzners tika apcietināts un ievietots kamerā. Hāzneru pratināja, lika uzrādīt pretpadomju elementus, taču viņš atteicās — tad viņu iezlodzīja Centrālcietumā. Tur viņam lika parakstīt savu nāves spriedumu, fiziski iespaidoja un draudēja, taču 30. jūnijā Hāzneram izdodas izbēgt ar vairākiem citiem ieslodzītajiem. Pēc atbrīvošanās 1941. gada jūlijā pievienojies partizāniem Vidzemes jūrmalā, vēlāk pievienojās Rīgas Kārtības policijai, tostarp pildīja pulkvežleitnanta Veisa adjutanta pienākumus. 1941. gada nogalē aktīvi darbojās pie latviešu brīvprātīgo vienību formēšanas vācu armijā, bet 1942. gada oktobrī tika iecelts par Abrenes apriņķa priekšnieku.
1943. gada maijā Hāzners pameta apriņķa priekšnieka amatu un iestājas 15. divīzijas 32. pulkā, ieņemdams pulka komandiera adjutanta amatu. No 1944. gada 6. marta — 32. pulka I bataljona komandieris, bet 13. aprīlī pārcelts par III bataljona komandieri. 1944. gada jūlija vidū 32. bataljona rindās piedzīvoja atkāpšanos no Opočkas pozīcijām Veļikajas krastos, kad bataljons pārtapa Aperāta kaujas grupā. 16. jūlijā kaujā pie Mozuļu sādžas nāvējoši ievainotais bataljona komandieris pulkvežleitnants Aperāts nodeva vadību Hāzneram, viņš vadīja ap 60 izdzīvojušos kareivjus un virsniekus un, šķērsojot purvu, tiem izdevās izlauzties no aplenkuma, par šo varoņdarbu Hāzners apbalvts ar Armijas goda sarakstu sprādzi.
1944. gada 20. augustā līdz ar atlikušo 32. pulku pārcelts uz Vāciju, tur paaugstināts par majoru un iecelts par 15. divīzijas 15. fizilieru bataljona komandieri. 1945. gada 26. janvārī pie Immenheimas tika ievainots un nosūtīts uz Dāniju atveseļoties — tur arī sagaidīja kara beigas.
Pēckara dzīve
Pēc kara nonāca Cēdelgēmas kara gūstekņu nometnē, tur bija viens no Daugavas vanagu organizācijas idejiskajiem pamatlicējiem, vēlāk piedalījās latviešu kara invalīdu pārskološanā, palīdzot ap 500 invalīdiem apgūt miera laikam noderīgas prasmes. Vēlāk aktīvs trimdas latviešu sabiedriskajā dzīvē, Latviešu Nacionālas Padomes prezidija loceklis (1948—1951), no 1951. gada — Daugavas Vanagu mēnešraksta redaktors, bijis arī organizācijas ģenerālsekretārs. 1977. gadā, balstoties uz VDK lietas dokumentiem, Hāzneru apsūdzēja līdzdalībā holokausta īstenošanā, taču Īpašās Izmeklēšanas Birojs nespēja uzrādīt konkrētas apsūdzības un lieta tiek izbeigta.
Majors Vilis Hāzners nomira ASV 1989. gada 12. maijā, 1991. gadā pārapbedīts Latvijā, Bērzkroga kapos.
Ļeskina
Ļeskina (ru), agrāk Misļeskina (Мыс Лескина) ir slēgta Krievijas polārstacija Arktikā. Izvietojusies Gidanas pussalas austrumos Jeņisejas līča krastā pie Ņarmhojahas upes ietekas līcī. Ļeskina rags, kas devis stacijai nosaukumu, nosaukts par godu Lielās Ziemeļu ekspedīcijas (1734-1744) ģeologam Agapijam Ļeskinam.
Vēsture
Stacija atjaunota 1945. gadā, bet 2002. gada janvārī pēc ugunsgrēka iekonservēta. Atjaunota tā paša gada oktobrī. Slēgta 1997. gadā.
Friends Arena
Friends Arena ir multifunkcionāls stadions Stokholmas priekšpilsētā Solnā, Zviedrijā. Pārsvarā to izmanto futbola spēlēm, tajā savas mājas spēles aizvada Zviedrijas futbola izlase un klubs AIK Fotboll. Stadionā tiek rīkotī arī koncerti, tajā notiek arī bendija spēles un sacensības spīdvejā. Stadions ir ar nolaižamu jumtu. Tiek dēvēts arī par Nationalarenan.
Stadiona celtniecība notika no 2009. līdz 2012. gadam. Tas tika atklāts. Tiesības uz stadiona nosaukumu līdz 2023. gadam par 153 miljoniem Zviedrijas kronu ieguva Swedbank. Sākotnēji stadions bija pazīstams kā Swedbank Arena, bet 2012. gadā Swedbank nosaukumu atvēlēja bezpeļņas organizācijai Friends, ko tā sponsorē.
Stadiona ietilpība futbola spēlēm ir 50 000 vietu, koncertiem — 65 000, bet atsevišķiem pasākumiem var sasniegt pat 75 000. Friends Arena ir UEFA 4. kategorijas stadions.
Pirmā futbola spēle stadionā tika aizvadīta, Zviedrijas izlasei tiekoties ar Angliju un svinot uzvaru ar 4:2. Pirmos vārtus guva Zlatans Ibrahimovičs. Stadionā notika 2013. gada Eiropas čempionāta futbolā sievietēm finālspēle, kurā Vācija ar 1:0 uzvarēja Norvēģiju. Stadionā tika aizvadīts 2016.—2017. gada UEFA Eiropas līgas fināls, kurā tikās Amsterdamas "Ajax" un Manchester United.
Kopš 2013. gada tajā notiek mūzikas konkursa Melodifestivalen, kas ir Zviedrijas atlase Eirovīzijas dziesmu konkursam, fināls.
Ja Stokholma būtu ieguvusi tiesības rīkot 2026. gada ziemas olimpiskās spēles, stadionā tiktu rīkota spēļu atklāšanas ceremonija.
Mazie Lītaunīki
Mazie Lītaunīki ir ciems Zvirgzdenes pagastā, Ciblas novadā. Atrodas 262 km attālumā no Rīgas.
Pokuļi
Pokuļi var būt:
Knābis
Knābis (rostrum) ir putniem raksturīgs orgāns, kuru veido pagarināti bezzobaini žokļi, kas klāti ar ragvielas apvalku (ramfotēku). Putnu augšžokli sauc par augšknābi, bet apakšžokli — par apakšknābi. Augšknābja pamatne daudziem putniem pārklāta ar vaskādiņu. Putniem, kuriem nav vaskādiņas, ramfotēka pakāpeniski sabiezinās un pāriet galvas pieres daļas ādā. Putnu embrijiem uz virsknābja mēdz veidoties speciāls izaugums — olas zobs.
Putnu knābim ir daudzveidīgas funkcijas, tādēļ tā forma arī ir ļoti daudzveidīga un var kalpot putna sugas raksturošanai. Knābis putniem kalpo uzbrukumam un aizsardzībai, laupījuma satveršanai un saplosīšanai, augsnes rakšanai un zondēšanai, koku kalšanai, kā arī citām sarežģītām darbībām, kas saistītas ar apspalvojuma kopšanu, ligzdas vīšanu u.c. Funkciju daudzveidība iespējama putnu galvaskausa, ar kuru saistīts augšknābis, lielā kustīguma dēļ; apakšknābja kustības savukārt nodrošina košanas muskulatūra.
Knābja formu visvairāk nosaka putna barošanās veids. Plēsīgiem putniem knābis ir ass, izliekts uz leju; ūdensputniem — plakans, ar raga plātnītēm ūdens filtrēšanai; graudēdājiem putniem — īss, masīvs un spēcīgs; kukaiņēdājiem — tievs, ass, dažādas formas un garuma.
Dažu fosilo putnu knābjiem iekšējās malās bija zobi.
Knābjiem līdzīgi veidojumi ir arī citiem dzīvniekiem — kloākaiņiem, piemēram, pīļknābim; bruņrupučiem; dažiem galvkājiem (kalmāriem). Knābji bija arī izmirušajiem pterozauriem.
Videokamera
Videokamera ir optiska ierīce, ar kuru uzņem video (atšķiras no kinokameras). Videokameras sākotnēji izstrādāja televīzijas nozarei, taču tās plaši izmantoto arī dažādiem citiem mērķiem.
Videokameras galvenokārt izmanto divos režīmos. Pirmais, kas raksturīgs daudzām agrīnām apraidēm, ir tiešraides televīzija, kur kamera reāllaika attēlus padod tieši uz ekrānu tūlītējai novērošanai. Dažas kameras joprojām nodrošina tiešraides televīzijas pārraidi, taču lielākā daļa tiešraides savienojumu ir paredzēti drošības, militārām/taktiskām un rūpnieciskām operācijām, kur nepieciešama slēpta vai attāla novērošana. Otrajā režīmā attēlus ieraksta atmiņas ierīcē arhivēšanai vai tālākai apstrādei; daudzus gadus videolente bija galvenais šim nolūkam izmantotais formāts, taču to pakāpeniski aizstāja optiskais disks, cietais disks un pēc tam zibatmiņa. Ierakstīto video izmanto televīzijas producēšanā un biežāk novērošanai un monitoringam, kuros nepieciešams automātisks situācijas ieraksts, ko izmantot vēlākai analīzei.
Parīzes Politikas zinātnes institūts
Parīzes Politikas zinātnes institūts (fr vai Sciences Po) ir Francijas universitāte, viena no prestižākajām augstskolām Eiropā un pasaulē savā nozarē, kas tika dibināta 1872. gadā. Sciences Po ir vairākas universitātes pilsētiņas, kas atrodas Parīzē, Dižonā, Havrā, Mentonā, Nansī, Puatjē un Reimsā.
Institūts ir pazīstams ar savu grādu politikas zinātnē, ekonomikā, pārvaldē, ģeopolitisko, sociālo un humanitāro zinātņu jomā.
2020. un 2021. gada QS reitingā Sciences Po ieņēma 2. vietu pasaulē politikas zinātnes un starptautisko attiecību nozarē (aiz Hārvarda Universitātes).
Dienvidu Federālā universitāte
Dienvidu Federālā universitāte (krievu: Южный федеральный университет) ir augstākās izglītības iestāde Rostovā pie Donas un Taganrogā, viena no Krievijas federālajām universitātēm. Nozīmīgs Krievijas zinātnes un izglītības centrs.
Universitātē kopumā studē aptuveni 24 702 studenti un strādā 2605 mācībspēki.
Ozolaines baznīca
Ozolaines Svētā Ignācija no Lojolas Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Bauskas novada Vecsaules pagasta Ozolaines ciemā.
Vēsture
Sākotnēji no 1619. gada dievkalpojumi notikuši dažādās privātās mājās, līdz 1666. gadā tika pārvesta Skaistkalnes vecā koka baznīca, ko uzstādīja par grāfa Franciska Vladislava Berga līdzekļiem. Šis dievnams tika uzcelts uz vecās kapsētas un draudze tika nosaukta par Ozolu draudzi, jo baznīca bijusi no ozolu baļķiem. Dievnams bijis mazs, bez torņa, tajā bijis Svētā Ignācija altāris ar svētā gleznu. No Skaistkalnes tika pārvestas arī ērģeles un soli. Šis dievnams skaitījies Skaistkalnes baznīcas filiāle, kurā divas reizes mēnesī dievkalpojumus noturējis Skaistkalnes prāvests. Uzceļot pašreizējo baznīcu, veco koka dievnamu kapsētā nojauca un tās vietā uzlika lielu čuguna krustu, kas saglabājies līdz mūsu dienām. Tas ir uzstādīts altāra vietā, uz krusta ir uzraksts "Draudzes mīlestība 1867."
Pašreizējo šķelto laukakmeņu mūra baznīcu sāka celt Skaistkalnes prāvesta Mikuliča vadībā 1861. gadā par viņa līdzekļiem, bet būvniecības darbus veica draudzes locekļi. Akmeņus pieveduši un skaldījuši Šimins, Klimovičs un Simins. Katrs katoļticīgais māju saimnieks sūtījis pa nedēļām visus darbspējīgus cilvēkus pie baznīcas celšanas. Kad baznīca bijusi uzbūvēta krūšu augstumā, ieradies no Skaistkalnes bīskaps iesvētīt pamatus. 1864. gadā dievnams bija uzcelts un iesvētīts Svētā Ignācija no Lojolas godam.
2015. gada decembrī iekļauta aizsargājamo kultūras pieminekļu sarakstā kā vietējās nozīmes arhitektūras piemineklis (aizsardzības numurs: 9101).
Eksterjers
Baznīca ir šķeltu laukakmeņu mūra neapmesta celtne, 23 metrus gara, 10 metrus plata un 7 metrus augsta ēka ar vienu zemu, kubveida, aptuveni 1,5 garu torni un māla dakstiņu jumtu. Tornī ir divi 1930. gadā iegādāti zvani — 120 kg un 60 kg smagi, agrāk bijuši trīs zvani, bet Pirmā pasaules kara laikā tie pazuduši. Kreisajos sānos pie presbitērija piebūvēta 4 x 4 x 2 metrus liela sarkano ķieģeļu sakristeja. Ieejas durvis no gala un sāniem. Abos dievnama sānos ir seši logi. Dievnamu ieskauj dārzs, ko noslēdz mūra žogs ar dakstiņu jumtu. Aiz žoga presbitērija pusē starp baznīcu un veco kapsētu atrodas plebānija.
Interjers
Tā ir vienas navas telpa ar flīžu grīdu un koka griestiem, kas klāti lokveidā. Virs ieejas ir kora telpas, ko balsta četri pīlāri, tajās ir Emīla Martina 1898. gadā būvētās ērģeles. Presbitēriju no lūgšanu zāles atdala koka dievgalds. Presbitērija vienā pusē ir sakristeja. Daudzi priekšmeti ir ļoti veci, jo pārvesti no vecās baznīcas kā galvenais altāris, kancele, biktskrēsls un gleznas. Dievnamā ir trīs altāri. Galvenajā altārī, kas atrodas presbitērija gala sienas centrā, starp koka pīlāriem novietotas Svētā Pētera, Krustā sistā Pestītāja un Svētā Pāvila gleznas. Pīlāri ir īpatnēji griesti. Sānu altāri novietoti dievgalda galos pie sānu sienām, tajos ir Dievmātes un Svētā Ignācija gleznas.
Draudze
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpo prāvests Romualds Baļčūns. Draudze sāka veidoties 17. gadsimtā, bet par patstāvīgu tā kļuva tikai 1920. gadā. Draudzei piederīgi ir katoļi, kas dzīvo Ozolainē un tās apkārtnē. Dievkalpojumi notiek katru dienu. Draudzei ir divas kapsētas — Ozolu un Caunēnu kapsēta. Draudzes lielākie svētki ir Svētā Ignācija svētki.
Jurijs Ļaļins
Jurijs Ļaļins (1941) ir Latvijas ukraiņu politiķis. Bijušais LKP Ļeņingradas (Kurzemes) rajona komitejas 1. sekretārs un tautas deputātu padomes (TDP) izpildkomitejas priekšsēdētājs.
Dzimis 1941. gadā Luhanskas apgabala Svatovē. Dzīvojis Latvijā no 1946. gada, līdz 1990. gada janvārim latviešu valodu nebija apguvis. No 1960. līdz 1972. gadam strādāja Rīgas 1. mēbeļu kombinātā (vēlāk – a/s "Zunda"). Tajā pašā gadā pabeidzis Latvijas Valsts universitāti kā ekonomists, kā arī sācis strādāt kā rūpniecības un transporta jautājumu funkcionārs dažādos partijas amatos. 1982. gadā kļuvis par rajona tautas deputātu padomes izpildkomitejas priekšsēdētāju.
1990. gadā viņu ievēlēja par Latvijas Republikas Augstākās padomes deputātu no 13. Rīgas vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".
Pēc Augusta puča izgāšanās Latvijas Republikas Augstākā padome sakarā ar vairāku deputātu pretvalstisko darbību Barikāžu un puča laikā izveidoja parlamentārās izmeklēšanas komisiju. Pēc komisijas slēdziena apstiprināšanas 1992. gada 9. jūlijā Augstākā padome nolēma Ļaļinam anulēt deputāta mandātu (93 deputāti par, 24 pret, viens atturējās).
Kā 1991. gada decembrī ziņoja laikraksts Brīvā Latvija, Ļaļins piedalījās padomju armijas karavīru un veterānu biedrības "Veterānu tiesību aizsargāšanas apvienība" izveidē, kas aizvietoja Latvijas valdības aizliegto Latvijas PSR Kara un darba veterānu padomi. 90. gadu beigās plašsaziņas līdzekļos parādījās apgalvojumi, balstīti uz aktīvistu grupas izdevuma "Tautas izlūkošanas biļetens" datiem, ka Ļaļins esot bijis Rīgas pilsētas "Ļeņingradas rajona pagrīdes" pirmais sekretārs un dzīvoklī Maskavas ielā pulcējis prokrieviskus aktīvistus. Ap 2000. gadu Ļaļins darbojās kokmateriālu biznesā.
Pokšāni
Pokšāni var būt:
Evenku rajons
Evenku rajons (ru, evn) vai Evenkija ir Krievijas Krasnojarskas novada administratīvais rajons novada austrumu daļā, pēc platības otrs lielākais Krievijas municipālais rajons. Izveidots 2007. gada 1. janvārī, likvidējot Evenku autonomo apvidu kā federācijas subjektu un tā vietā izveidojot Krasnojarskas novada administratīvi teritoriālo vienību ar sevišķu statusu.
Ģeogrāfija
Evenkija izvietojusies Vidussibīrijas plakankalnē, ziemeļu daļa — Putoranas plato, austrumos — Anabaras plato. Robežojas austrumos ar Jakutiju un Irkutskas apgabalu, ziemeļos — ar Taimiras Dolganu-Ņencu rajonu, rietumos — ar Turuhanskas rajonu, dienvidos — ar Kežmas, Bogučanu, Motiginas un Severojeņisejskas rajoniem.
Rajonā blīvs upju tīkls un daudz ezeru. Pie Vivi ezera atrodas Krievijas ģeogrāfiskais centrs.
Vēsture
Mūsdienu Krievijā evenki apdzīvo plašu teritoriju no Krasnojarskas novada rietumos līdz pat Ohotskas jūrai austrumos. 1930. gados izveidoja vairākas evenku nacionālās autonomijas: Evenku nacionālo apvidu ar centru Turā (1930) un Vitimas-Oļokmas nacionālo apvidu ar centru Ustjmujā (1931—1936) tagadējā Aizbaikāla novadā. 1978. gadā Evenku nacionālo apvidu pārdēvēja par Evenku autonomo apvidu. 1991. gadā tas kļuva par patstāvīgu federācijas subjektu.
2005. gada 17. aprīlī tika noorganizēts referendums, pēc kura rezultātiem 2007. gada 1. janvārī Evenku autonomais apvidus kā patstāvīgs federācijas subjekts tika likvidēts un pievienots Krasnojarskas novadam kā «rajons ar sevišķu statusu». Evenkijā tika likvidēts rajonu iedalījums, bet 2011. gadā tās centrs Tura tika pazemināts statusā no pilsētciemata par lauku apdzīvoto vietu.
Iedzīvotāji
Evenku rajonā dzīvo ap 15 tūkstošiem iedzīvotāju; to blīvums ir viens no zemākajiem — 0,02 cilvēki uz km². Rajonā nav pilsētas tipa apdzīvoto vietu — pastāvīgi apdzīvoti ir 20 ciemati un 3 ciemi. Lielākie ir Tura (5343 iedzīvotāji), Baikita (3240) un Vanavara (2887). Lai arī Evenkija tika organizēta kā evenku nacionālā autonomija, tie veido tikai 21% no rajonu iedzīvotāju skaita. Citas etniskās grupas (2002. gada tautskaite) ir krievi (62%), jakuti (5,6%), ukraiņi (3,1%) un keti (1,2%).
No visiem Krievijas 38,4 tūkstošiem evenku Evenku rajonā dzīvo tikai 3,8 tūkstoši — ap 10%.
Poļanka
Poļanka var būt:
USA-210
USA-210 ir Block 5D trešās paaudzes aparāts. To izgatavojis uzņēmums Lockheed Martin.
DMSP F19 tika palaists 16:12 UTC ar nesējraķeti Atlas V/401 (lidojuma apzīmējums AV-017) no Vandenberga Gaisa spēku bāzes. Pēc pavadoņa ievadīšanas polārā orbītā tam dots nosaukums USA-210. Ar Centaur augšējo pakāpi pēc tam tika veikti vairāki eksperimenti, kas nākotnē ļautu uzlabot kriogēnās augšējās pakāpes.
Mazie Loči
Mazie Loči ir ciems Izvaltas pagastā, Krāslavas novadā. Atrodas 259 km attālumā no Rīgas.
Pīters Higss
Pīters Veirs Higss (en; dzimis ) ir britu fiziķis teorētiķis. 2013. gadā kopā ar Fransuā Anglēru saņēmis Nobela prēmiju par teorētiskā Higsa mehānisma atklāšanu, kas deva ieguldījumu izpratnē par elementārdaļiņu masas izcelsmi, un kas guva apstiprinājumu, atklājot iepriekš paredzēto, fundamentālo Higsa bozonu ATLAS un CMS eksperimentos CERN Lielajā hadronu pretkūļu paātrinātājā.
Izglītība un darba karjera
Augstāko izglītību fizikā ieguvis Londonas Karaliskajā koledžā. 1954. gadā ieguvis doktora grādu. 1964. gadā publicējis pētījumu, kurā definē Higsa bozonu. Strādājis Edinburgas Universitātē, Londonas Universitātes koledžā, Londonas Impērijas koledžā un Londonas Karaliskajā koledžā. Teorētiskās fizikas jomā strādājis no 1950. gadiem līdz aiziešanai no Edinburgas Universitātes 1996. gadā.
Apbalvojumi
1997. gadā saņēmis Diraka medaļu par ieguldījumu teorētiskajā fizikā, tajā pašā gadā Eiropas Fizikas biedrība (European Physical Society) viņam piešķīra augstās enerģijas un elementārdaļiņu fizikas balvu, 2004. gadā saņēmis Volfa balvu, 2010. gadā — Sakurai balvu. 2013. gadā kopā ar Fransuā Anglēru saņēmis Nobela prēmija fizikā.
Politiskie un reliģiskie uzskati
Higss bija aktīvs dalībnieks organizācijā "Kodolatbruņošanās kampaņa", bet vēlāk izstājās no šīs organizācijas, jo tā uzsāka cīņu arī pret kodolspēkstacijām. Viņš bija arī Greenpeace biedrs, līdz šī organizācija sāka uzstāties pret ģenētiski pārveidotiem organismiem.
Kad 2004. gadā Higsam piešķīra Volfa balvu (prestižāko apbalvojumu aiz Nobela prēmijas), viņš atteicās braukt uz Jeruzalemi to saņemt oficiālā Izraēlas valsts pasākumā, jo bija pret Izraēlas rīcību Palestīnā.
Higsa bozons ir kļuvis populārs masu kultūrā un bieži tiek dēvēts par "Dieva daļiņu". Higss, pats būdams ateists, neatbalsta šo nosaukumu, sakot, ka tādējādi varēru tikt aizskartas ticīgo jūtas. Šis apzīmējums izplatījās kopš 1993. gadā Leons Ledermans (1988. gada Nobela prēmijas fizikā laureāts) sarakstīja populārzinātnisku grāmatu, kuras nosaukumā bija ietverti vārdi "Dieva daļiņa" (The God Particle: If the Universe Is the Answer, What Is the Question?). Patiesībā Ledermans gribēja nosaukumā likt "Nolādētā daļiņa" (Goddamn Particle), bet grāmatas izdevējs stingri pastāvēja uz apzīmējumu "Dieva daļiņa".
Arubas karognesēji olimpiskajās spēlēs
Šajā uzskaitījumā apkopoti Arubas sportisti, kas olimpiskajās spēļu oficiālajās ceremonijās nesuši valsts karogu.
Aruba līdz šim ir piedalījusies tikai vasaras olimpiskajās spēlēs. Tajās Aruba piedalās kopš 1988. gada.
Rostrums
Rostrums (no la — 'knābis') ir termins, ko anatomijā lieto filoģenētiski nesaistītu dzīvnieku struktūru apzīmēšanai. Tas parasti ir pagarināts knābjveidīgs izaugums galvas priekšpusē.
Vēžveidīgajiem tas ir pieres dzelksnis, jeb uz priekšu izvirzīts karapaksa pagarinājums, kas pārsedz pirmo taustekļu jeb antenulu trīsposmainos pamatus, kas atrodas pie viduslīnijas, un kātaino kustīgo salikto acu pāra pamatus. Tādējādi acis var paslēpties zem šī pieres dzelkšņa. Vēžveidīgo rostrums parasti ir cieši saaudzis ar karapaksu, taču atsevišķos gadījumos (piemēram, plānčauļi) tas var veidot šarnīrveida savienojumu ar to. Dažādiem vēžveidīgajiem rostrumi pēc formas ir ļoti daudzveidīgi. Tāpēc tie bieži vien tiek izmantoti kā taksonomisko vienību diagnosticējošas īpašības.
Suteņu grāvis
Suteņu grāvis ir Mazrojas labā krasta pieteka Talsu novadā.
Tek ziemeļu virzienā. Ietek Mazrojā pie Antiņu mājām. Suteņu grāvi nešķērso valsts autoceļi, tā krastos nav lielu apdzīvoto vietu.
Revenge (dziesma)
"Revenge", sākotnēji ar nosaukumu "Garrett's Revenge", ir amerikāņu repera un dziedātājas XXXTentacion dziesma. Dziesma tika izdota 2017. gada 18. maijā, kompānijās Bad Vibes Forever un Empire Distribution. Tas ir galvenais singls no viņa debijas studijas albuma 17 (2017).
Fons
Šī dziesma tika priekšskatīta pakalpojumā Twitter 9. maijā pirms viņa draudzenes Jocelyn Flores nāves, kura 14. maijā izdarīja pašnāvību. XXXTentacion dziesmu veltīja viņai pēc viņas nāves. Dziesmas aprakstā SoundCloud teikts: "Es tevi mīlu, Garete, liecies mierā Džoslin, es atriebšos pasaulei." No šīs dziesmas cēlies jaunībā slavenā zīmola nosaukums "Revenge".
2013. gada Monako Grand Prix
2013. gada Monako Grand Prix izcīņa notika 276 maijā Monako. Otro uzvaru karjerā izcīnija Niko Rosbergs, aiz sevis atstājot abus Red Bull pilotus - Sebastianu Fetelu un Marku Veberu. Niko Rosbergs uzvarēja 30 gadus pēc sava tēva - Kekes Rosberga - uzvaras
Kvalifikācija
Piezīmes:
Priednieki
Priednieki var būt: